ಮೊಟ್ಟ ಮೊದಲ ಅಂತರರಾಷ್ಟ್ರೀಯ ಕ್ರಿಕೆಟ್ ಪಂದ್ಯ 1844ರಲ್ಲಿ ಯುಎಸ್‌ಎ ಮತ್ತು ಕೆನಡಾ ವಿರುದ್ಧ ನಡೆಯಿತು. ನ್ಯೂಯಾರ್ಕ್‌ನಲ್ಲಿರುವ ಸೆಂಟ್ ಜಾರ್ಜ್ಸ್ ಕ್ರಿಕೆಟ್ ಕ್ಲಬ್‌ನ ಮೈದಾನದಲ್ಲಿ ಈ ಮ್ಯಾಚ್‌ ನಡೆಯಿತು. 

1859ರಲ್ಲಿ ಮುಂಚೂಣಿಯಲ್ಲಿದ್ದ ಇಂಗ್ಲೀಷ್ ವೃತ್ತಿಪರ ತಂಡವು ಉತ್ತರ ಅಮೇರಿಕಾಕ್ಕೆ ಮೊಟ್ಟ ಮೊದಲ ವಿದೇಶಿ ಪ್ರವಾಸ ಕೈಗೊಂಡಿತು. 1862ರಲ್ಲಿ ಮೂದಲ ಇಂಗ್ಲಿಷ್ ತಂಡವು ಆಸ್ಟ್ರೇಲಿಯಾಕ್ಕೆ ಪ್ರವಾಸ ಬೆಳೆಸಿತು. 1868ರ ಮೇ ಮತ್ತು ಅಕ್ಟೋಬರ್ ತಿಂಗಳಿನಲ್ಲಿ ಆಸ್ಟ್ರೇಲಿಯನ್ ಅಬೋರಿಜಿನ್ ತಂಡವು ಇಂಗ್ಲೆಂಡ್ ಪ್ರವಾಸ ಕೈಗೊಂಡಿತು. ವಿದೇಶಿ ಪ್ರವಾಸ ಮಾಡಿದ ಮೊದಲ ಆಸ್ಟ್ರೇಲಿಯನ್ ಕ್ರಿಕೆಟ್ ತಂಡಇದಾಗಿದೆ. 1877ರಲ್ಲಿ ಇಂಗ್ಲೆಂಡ್ ತಂಡವು ಆಸ್ಟ್ರೇಲಿಯನ್ XIಸ್ ವಿರುದ್ಧ ಎರಡು ಪಂದ್ಯಗಳನ್ನು ಆಡಲು ಆಸ್ಟ್ರೇಲಿಯಾ ಪ್ರವಾಸವನ್ನು ಕೈಗೊಂಡಿತು. ಮೊದಲ ಟೆಸ್ಟ್ ಕ್ರಿಕೆಟ್‌ ಪಂದ್ಯಾವಳಿ ಎನ್ನುವ ಗೌರವಕ್ಕೆ ಈ ಪಂದ್ಯಾವಳಿ ಪಾತ್ರವಾಯಿತು. ಮುಂದಿನ ವರ್ಷ ಆಸ್ಟ್ರೇಲಿಯಾ ತಂಡವು ಮೂದಲ ಬಾರಿಗೆ ಇಂಗ್ಲೆಂಡ್ ಪ್ರವಾಸವನ್ನು ಕೈಗೊಂಡಿತು ಮತ್ತು ಅಲ್ಲಿ ಅತ್ಯಂತ ಯಶಸ್ಸನ್ನು ಸಾಧಿಸಿತು. ಯಾವುದೇ ಟೆಸ್ಟ್ ಪಂದ್ಯಗಳನ್ನು ಆ ಪ್ರವಾಸದ ಸಂದರ್ಭದಲ್ಲಿ ಆಡಲಿಲ್ಲ. 1882ರಲ್ಲಿ ಒವೆಲ್‌ನಲ್ಲಿ ನಡೆದ ಪಂದ್ಯಗಳಲ್ಲಿ ನೀಡಿದ ಉತ್ತಮ ಪ್ರದರ್ಶನದಿಂದ ದಿ ಆಸಿಸ್ ಸರಣಿಯನ್ನು ತನ್ನದಾಗಿಸಿಕೊಂಡಿತು. ಟೆಸ್ಟ್‌ಪಂದ್ಯಗಳನ್ನು ಆಡುವ ದೇಶಗಳ ಸಾಲಿಗೆ ಮೂರನೇ ದೇಶವಾಗಿ 1889ರಲ್ಲಿ ದಕ್ಷಿಣ ಆಫ್ರಿಕಾದೇಶವು ಸೇರ್ಪಡೆಯಾಯಿತು.

ಟೆಸ್ಟ್ ಕ್ರಿಕೆಟ್‌ನ ಬೆಳವಣಿಗೆ
ಹದಿನೇಳನೇ ಶತಮಾನದ ಆರಂಭದಲ್ಲಿ
ಅಂತರರಾಷ್ಟ್ರೀಯ ಕ್ರಿಕೆಟ್‌ನ ಪ್ರಾರಂಭ
ಇಪ್ಪತ್ತನೇ ಶತಮಾನದ ಕ್ರಿಕೆಟ್